Breviata
Breviata anathema je jednoćelijski bičar, ameboidni eukariot, prethodno proučavan pod imenom Mastigamoeba invertens. U ćeliji nema mitohondrija ali ima ostatke mitohondrijskih gena i organelu za koju se vjeruje da je modificirana anaerobna mitohondrija, slična mitosomima i hidrogenosomima koji se nalaze u drugim eukariota, koji žive u okruženju s malo kisika. Rani molekulski podaci smještali su Breviata u Amoebozoa, ali bez očitog afiniteta prema poznatim amebozojskim skupinama. U novije vrijeme, filogenomske analize pokazuju da je razred Breviatea sestrinska grupa Opisthokonta i Apusomonadida. Ove tri grupe zajedno čine kladus Obazoa (pojam Obazoa zasnovan je na skraćenici Opisthokonta, Breviatea i Apusomonadida, plus grčki zóa = život.